**ОБЩИНСКА ИЗБИРАТЕЛНА КОМИСИЯ**

**ОБЩИНА СОЗОПОЛ, ОБЛАСТ БУРГАС**

**РЕШЕНИЕ**

**№ 120-МИ/НР**

**Созопол, 25.10.2015 г.**

 **ОТНОСНО**: жалба вх. № 2/25.10.2015 г., подадена от Общински съвет на Българска социалистическа партия – гр. Созопол

 На 25.10.2015 г. в 8,30 ч. в Общинска избирателна комисия – Созопол (ОИК) е постъпила жалба от Общински съвет на Българска социалистическа партия - гр. Созопол, с който се сигнализира, че на 25.10.2015г. кандидатът за кмет на с. Габър община Созопол и досегашен кметски наместник – Димитър Трънков „се намира в секция № 011 и се държи непристойно, като гони застъпниците вън *от изборното помещение”.*

Иска се предприемане на действия за преустановяване на нарушението.

ОИК извърши проверка и установи, че посоченият кандидат за кмет е отстранил от изборното помещение на СИК 02 21 00 011, лице представящо се за застъпник, но нямащо това качество. Не се установиха конкретни факти, свързани с поведението на същото лице извън изборното помещение.

ОИК, като съобрази разпоредбата на чл. 100, ал. 1, т. 3 и чл. 232, ал. 1 от Изборния кодекс, както и Методическите указания на СИК, намира, че СИК е допуснала нарушение на Изборния кодекс, като не е отстранила кандидата за кмет от изборното помещение и е допуснала същият прави опит за даване на разпореждания.

С оглед изложеното и на осн. чл. 87, ал. 1, т. 22 от Изборния кодекс, Общинската избирателна комисия – Созопол

**Р Е Ш И:**

 УКАЗВА на Председателя на СИК - с. Габър следното:

1. В правомощията на СИК е да обезпечава реда в изборното помещение и в района на секцията и спазването на закона.
2. Лицата, нямащи право да присъстват в изборното помещение по време на гласуването, незабавно се отстраняват от него от Председателя на СИК.
3. При необходимост за възстановяване на реда и по решение на СИК председателят може да потърси съдействието на кмета, на изпълняващия длъжността кметски наместник и на органите на МВР.

Решението може да бъде оспорено в тридневен срок от обявяването му пред Централната избирателна комисия.

Председател:

***подпис***

Виржиния Хайк

Секретар:

***подпис***

Петър Чапевов